Náðu landamærastöðvum á sitt vald
Uppreisnarmenn í Sýrlandi hafa hertekið nokkur við landamæri Sýrlands að Tyrklandi og Írak. Hátt settur íraskur embættismaður segir að þeir hafi náð öllum landamærastöðvum við austurhluta landsins. Þá hafi tvær stöðvar, sem eru við tyrknesku landamærin, verið í höndum uppreisnarmanna, að því er segir á vef breska ríkisútvarpsins.
Uppreisnarmennirnir náðu Abu Kamal landamærastöðinni við ána Efrat í austri eftir átök við stjórnarhermenn, að því er stjórnarandstæðingar segja.
AP fréttaveitan segir að rúmlega 20 hermenn og yfirmenn þeirra hafi fallið við útvarðarstöð hersins á afskekktu svæði í norðausturhluta landsins.
Ríkisstjórn Íraks, sem er sögð sýna Sýrlandsforseta skilning, hefur hótað að loka landamærunum að landinu. Þá sagði einn embættismaður við Reuters að Írakar hafi ákveðið að loka Abul Kamal stöðinni.
Í höfðustöðvum Sameinuðu þjóðanna í New York standa yfir samningaviðræður þar sem rætt er um að framlengja umboð friðareftirlitssveita SÞ í landinu. Umboðið á að renna út í dag.
Um 300 eftirlitsmenn eru í landinu en þeir hættu að mestu störfum í júní þegar átók í landinu fóru að færast mjög í aukana.
Uppreisnarmenn í Sýrlandi hafa hertekið nokkur við landamæri Sýrlands að Tyrklandi og Írak.
Hátt settur íraskur embættismaður segir að þeir hafi náð öllum landamærastöðvum við austurhluta landsins.
Uppreisnarmennirnir náðu Abu Kamal landamærastöðinni við ána Efrat í austri eftir átök við stjórnarhermenn.
Rúmlega 20 hermenn og yfirmenn þeirra hafi fallið við útvarðarstöð hersins á afskekktu svæði í norðausturhluta landsins.
Ríkisstjórn Íraks, sem er sögð sýna Sýrlandsforseta skilning, hefur hótað að loka landamærunum að landinu.